**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. GEGUŽĖS 30 D. SPRENDIMO NR. T2-128 „DĖL VIEŠOSIOS ĮSTAIGOS KLAIPĖDOS TURIZMO IR KULTŪROS INFORMACIJOS CENTRO TEIKIAMŲ KEMPINGO IR KITŲ PASLAUGŲ ĮKAINIŲ“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančius VšĮ Klaipėdos turizmo ir kultūros informacijos centro teikiamų paslaugų bei kempingo paslaugų įkainius, kurie yra statyti litais. Visi įkainiai perskaičiuoti į eurus, taikant oficialųjį konvertavimo kursą 3,4528 Lt = 1 Eur; apvalinamas atliktas pagal matematines skaičių apvalinimo taisykles.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Euro įvedimo Lietuvos Respublikoje įstatymu, Nacionaliniu euro įvedimo planu, patvirtintu Vyriausybės 2013-06-26 nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, Klaipėdos miesto savivaldybės pasirengimo euro įvedimui Lietuvos Respublikoje priemonių planu, patvirtintu Klaipėdos miesto savivaldybės administracijos direktoriaus 2014-07-31 d. įsakymu Nr. AD1-2311 „Dėl Klaipėdos miesto savivaldybės pasirengimo euro įvedimui Lietuvos Respublikoje priemonių plano patvirtinimo ir koordinatoriaus paskyrimo“.

**3. Kokių rezultatų laukiama.**

VšĮ Klaipėdos turizmo ir kultūros informacijos centro teikiamų paslaugų bei kempingo paslaugų įkainiai, nustatyti litais, bus perskaičiuoti į eurus, tokiu būdu bus tinkamai pasirengta euro įvedimui Lietuvos Respublikoje.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Žiūrėti pridedamus dokumentus.

**6. Lėšų poreikis sprendimo įgyvendinimui.**

 Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

PRIDEDAMA:

1. Klaipėdos turizmo ir kultūros informacijos centro teikiamų kempingo paslaugų įkainių lyginamasis variantas;
2. Klaipėdos turizmo ir kultūros informacijos centro teikiamų paslaugų įkainių lyginamasis variantas;
3. Skaičiavimų lentelė.

|  |  |
| --- | --- |
| Tarptautinių ryšių, verslo plėtros ir turizmo skyriaus vedėja | Eglė Deltuvaitė |